Ordenen består av 1450 (2014) brødre fordelt på 27 St.Olav-losjer i Norge. Alle landets losjer bærer navnet Losje St. Olav og med nummer i rekkefølge etter dato for stiftelsen. For å bli medlem i denne ordenen må man være over 25 år og være nordisk statsborger. Det arbeides for å bringe ordenens formål og innhold fram for menn som søker etter verdier i livet sitt, og det stiftes nye losjer og verves nye medlemmer. Diskusjoner av partipolitisk karakter eller om religiøse trosretninger innen ordenen er ikke tillatt. Denne ordenen er et lukket samfunn, men den er ikke hemmelig.